**MEIJÄN SOTE JHL ry. JÄSENTIEDOTE 2.6.2020**

**Kunta – alan sopimukset (PÄÄSOPIMUS, KVTES; Teknisten sopimus, Tuntites ja AVAINTA) saatiin sovituksi ja hyväksytyiksi edustajiston ylimääräisessä kokouksessa 28.5.2020. Sopimukset hyväksyi kaikki ammattiliitot, joita sopimus koskee.**

**Hyväksyttyihin sopimuksiin tuli pieniä muutoksia, verrattuna valtakunnansovittelijan huhtikuussa tekemään ja Sote ry:n hylkäämään ratkaisuehdotukseen. Suurimat muutokset tuli 1.4.2021 tulevaan yleiskorotuksen ja järjestelyvaraerän suuruuteen, kun erä pieneni 0.2 % ja vastaavasti yleiskorotus suureni samalla prosentilla.**

**Suurin heikennys verrattuna sovittelijan esitykseen on koronalisän poistuminen kokonaan hyväksytyssä sopimuksessa. Tämä lisä ei meillä olisi koskenut montaakaan JHL:n jäsentä vaan olisi mennyt pääsääntöisesti erikoissairaanhoidon lääkäreille ja hoitajille. Koronalisän suuruus olisi ollut 0.16% koko ky:n henkilöstön kesäkuunpalkkasummasta laskettuna eli jaettava summa olisi ollut melko suuri. Koronalisä olisi maksimissaan voinut olla puolet työntekijän/ viranhaltijan kuukausipalkasta ja maksussa se olisi ollut kesäkuussa 2020.**

**Hyväksyttyjen sopimusten palkankorotukset ovat seuraavat; 1.8.2020 yleiskorotus 26 € tai vähintään 1,22 % ja 1.4.2021 yleiskorotus 1 % sekä paikallisesti sovittava järjestelyvaraerä 0,8 %. Järjestelyvaraerän jaosta tuli sopimukseen sama kirjaus kuin edellisellä kerrallakin, että erä on jaettava tasapuolisesti hinnoitteluryhmittäin, joka on todella hyvä ja merkittävä kirjaus.**

**Sopimuskauden 1.4.2020 – 28.2.2022 aikana kuntatyönantaja ja pääsopijajärjestöt JAU, JUKO ja Sote ry. käynnistävä neuvottelut erillisen sote – sopimuksen valmistelemiseksi. Neuvottelut käynnistyvät viimeistään 1.9.2020 ja valmista pitäisi olla 31.8.2021. SOTE – sopimukseen tulee mukaan KVTES:n liitteiden 3 ja 4 työntekijät, johtotehtävissä olevat, hinnoittelemattomat, välinehuoltajat, hoiva – ja hoitoavustajat, kuntien laitoshuoltajat ja mahdollisesti palo – ja pelastustoimen henkilöstö, mikäli maakunnallisia sopimuksia ei tule.**

**Teknistensopimus, tuntites ja KVTES:n piirissä olevien sopimus on tarkoitus yhdistää 31.12.2022 mennessä. Hyväksyttyyn sopimukseen on kirjattu, että Ts päättyy 31.12.2022.**

**Tarkempia tietoja sopimuksista löytyy JHL:n nettisivuilta ja syksyn aikana pidetään jäsenistölle tiedotustilaisuuksia sopimuksista.**

**Terv. Matti Pesonen, pääluottamusmies**